GiliGold/VAD_KnessetCorpus huggingface dataset:
אוסאמה סעדי: אני הצעתי את העניין הזה בהצעה רגילה במליאה ודיברתי על העניין של עיסאוויה ועל המטמנה ועל הגן שאמור גם לקום ולהפקיע כ-500 דונם מהקרקע שבין אל עיסאוויה לבין א-טור.
אוסאמה סעדי: אני הזהרתי אז שזה לא יכול להיות ואי אפשר לקבל דבר כזה בלב שכונות וצפיפות רבה.
אוסאמה סעדי: יש משל, אדוני, בערבית, שאומר 'קטעה ג'היזה כאולה כולי חטיב', יעני ששמענו את משרד הבריאות ואת העמדה שלו הזו צריך לשים סוף פסוק לכל הדברים האלה.
דוד אמסלם: תתרגם לנו את המשפט.
דוד אמסלם: הבנתי שזה איזה פתגם.
אוסאמה סעדי: זה פתגם לפי האיסלם.
דוד אמסלם: כן, אבל תגיד לנו מה הוא אומר.
<קריאה: דוד, אתה אומר שאין לך זמן, את זה אני אסביר לך אחר כך.
דוד אמסלם: אוקיי, זה ארוך.
אוסאמה סעדי: הרציו, שברגע שבא מישהו מוסמך ואמר את המילה האחרונה.
<קריאה: חאלס, אין צורך לנאום יותר.
אוסאמה סעדי: המילה האחרונה, אחרי משרד הבריאות מה ננאם, אדוני?
אוסאמה סעדי: אם משרד הבריאות אומר, 'אנחנו מתנגדים' זה כמו הדיון שהיה בשדה בריר, עם הפוספטים בערד, ששר הבריאות בא ואמר 'משרד הבריאות מתנגד' - - -
באסל גטאס: אבל הם לא בעלי המילה האחרונה, זו הבעיה.
אוסאמה סעדי: אז זה צריך להיות במשרד הבריאות.
אוסאמה סעדי: יש חלופות, צריך לבדוק את החלופות האלה, לא יכול להיות, אדוני, שיבחרו בחלופה הקלה של הפקעת קרקעות של תושבי אל עיסאוויה וראס חמיס וכל השכונות האלה ולכן צריך באמת לשים סוף לזה.
זוהיר בהלול: בקיצור נמרץ, זכותם של האנשים, דודי, להגנה על בריאותם היא זכות בסיסית וחובתנו כאן בכנסת להגן על הזכות הבסיסית הזו ולא ייתכן שאנחנו כבר בפעם השלישית מתכנסים - - - אני רוצה שדודי ישמע אותי, אינני יודע בדיוק מה הן הסמכויות שלך, אבל צר לי שראש עיריית ירושלים, כנראה מעבר לכבודו להגיע לדיונים כאלה שבהם אנחנו מטפלים בבריאותם של מאות בני אדם, הן יהודים והן ערבים.
<קריאה: אלפים, עשרות אלפים.
זוהיר בהלול: אלפים.
זוהיר בהלול: אז איך יכול להיות שראש עיריית ירושלים אף פעם לא מגיע לישיבות האלה?
נחמן שי: הוא היה פה ביום ירושלים.
דוד אמסלם: זוהיר, זה לא משנה.
נחמן שי: הייתה מצגת על ירושלים ב-2020, עד 2020 לא יהיה - - -
דוד אמסלם: חבר'ה, בסוף לא יהיה לנו זמן לדבר.
נחמן שי: סתם הערת אגב.
זוהיר בהלול: הערות האגב של מר שי הן הערות חשובות.
זוהיר בהלול: עוד מילה על ועדת התכנון, נדמה לי שאתה מייצג את מינהל התכנון?
זוהיר בהלול: איך אתה מעז לומר כאן שבשל זמינות ונגישות השינוע בחרתם במקום הזה.
זוהיר בהלול: אין בושה, אין בושה על הפנים של אנשים שמייצגים את המדינה לומר את הנימוק המופרך הזה.
זוהיר בהלול: האם בשביל הזמינות של השינוע וההוזלה בהוצאות אתם דורשים מאנשים לשלם בחייהם?
זוהיר בהלול: באמת יש גבול לבושה.
זאב בנימין בגין: אני חושב שאנחנו צריכים להיות, אדוני היושב ראש, אני פונה אליך, זהירים כדי לא לנסות או אגב החלטה לשנות סדרים יסודיים.
זאב בנימין בגין: השאלה הזאת של הקמת מפעל מסכן, בית חרושת, בית מלאכה, שיש בו סיכון כזה או אחר, רעש, התפוצצות של מכלי גז, היא דבר יום ביומו בתכנון בארץ ואי אפשר לעבוד אלא בעזרת תקנים, ואי אפשר לעבוד, כידוע לי, אלא בעזרת מודלים.
זאב בנימין בגין: אז יכול להיות פה מודל הולנדי ופה מודל יותר מחמיר, אבל קשה יהיה, אני מסתכל עשר שנים קדימה, עד שלא יימצא מכשיר יותר טוב אז יהיה מאוד קשה להקים מפעלים, אלא אם כן הם יוקמו במדבר ויש כבר ערעורים אפילו על המטמנה בדודאים.
זאב בנימין בגין: אז אנחנו שומעים את זה.
זאב בנימין בגין: לכן צריך להחליט אם אנחנו רוצים לשמור על השיטה ביסודה, לבדוק אם היא מתאימה לעניין זה אם לאו.
זאב בנימין בגין: שתיים, קשה לי בדרך כלל לקבל, וגם כאן, מצב שבו הממשלה מדברת בריבוי קולות.
זאב בנימין בגין: אני תמיד מבקש שהממשלה תבוא בקול אחד.
זאב בנימין בגין: שלושה, אני לא יודע האם על פי החוק משרד הבריאות הוא הרגולטור החוסם, הרגולטור הקובע בסופו של דבר.
זאב בנימין בגין: אם כן, אז בסדר, אז האחרים ייתנו חוות דעת ומשרד הבריאות יקבע.
זאב בנימין בגין: אני אומר את זה גם לגבי שדה בריר.
זאב בנימין בגין: אבל קודם כל שהממשלה תבוא בקול אחד.
זאב בנימין בגין: אני מבין שלמשרדים שונים יש דעות שונות.
זאב בנימין בגין: הבעיה שאני חושב שאנחנו מזהים כאן היא שהתוצאות של הבדיקות והאישורים בעקבות הבדיקות, לפחות על ידי הגנת הסביבה ועיריית ירושלים, הן נראות על פניהן לא סבירות.
זאב בנימין בגין: זאת אומרת הדמיון שלי מתקשה לקבל את זאת.
זאב בנימין בגין: אני רגיל לנתונים ורגיל למספרים ואני רק אומר לכם, חברים, שהתוצאה היא שקשה לשכנע, נאמר כך, בייחוד שלא לזכותכם עומד היום משרד הבריאות.
זאב בנימין בגין: אז אני חושב שהשאלה היא האם ניתן לגבש חוות דעת מקצועית על סמך סקר יותר מעמיק מאשר מסמך סביבתי, איך זה נקרא?
זאב בנימין בגין: מטעם היזם, כדי שאפשר יהיה להגיע גם לוועדת הערר ולשכנע ביתר שאת.
זאב בנימין בגין: המצב היום הוא כזה, אתם רואים גם את התגובה, קשה לומר שהיא לא אנושית או סבירה.
זאב בנימין בגין: מה שאין לנו, אדוני היושב ראש, אין לנו מושג ברגע זה על חלופת האפס.
זאב בנימין בגין: זאת אומרת נניח שלא תוקם שם מטמנה אז מה הן המסקנות?
זאב בנימין בגין: מה כן יקרה?
זאב בנימין בגין: ייסעו משאיות, לאן הן ייסעו?
זאב בנימין בגין: אנחנו גם את זה לא יודעים.
יעל כהן-פארן: לאן הן נוסעות היום?
זאב בנימין בגין: אני שואל, בסדר.
זאב בנימין בגין: לא קיבלנו, לי אין הבנה, כחבר הוועדה, מה היא החלופה בהיעדר חלופה אחרת.
זאב בנימין בגין: בישיבה הקודמת אכן הוצג סקר החלופות המחוזי, אני לא זוכר את פרטיו, אני לא זוכר למה נפסלו אתרים אחרים, אבל אם לא יהיה שום אתר, אז אני מבקש שבישיבה זאת, או בישיבה הבאה, יוסבר לנו מה יקרה.
זאב בנימין בגין: מה יקרה?
זאב בנימין בגין: תיעצר הבנייה בירושלים?
זאב בנימין בגין: יבנו פחות?
זאב בנימין בגין: לא 80 משאיות, 20 משאיות.
זאב בנימין בגין: אני לא מכיר את הנתון הזה, אני חושב שהוא צריך להיות לנגד עינינו.
זאב בנימין בגין: אני מציע מכל מקום, אדוני היושב ראש, שעד לישיבה נוספת של הוועדה עם נתונים שיהיו יותר משכנעים, לפנות לוועדת הערר ולבקש שלא תאשר בשלב זה את התכנית, עד אשר נדע והכול יידעו יותר.
<קריאה: יש לנו פה סרטים.
<קריאה: מבקשים זכות דיבור לתושבים.
זאב בנימין בגין: יש צדיקים שמלאכתם נעשית בידי אחרים.
דוד אמסלם: חבר'ה, זה כבר דיון שני שאני עושה, לא כל פעם מתחילים מהתחלה.
דוד אמסלם: בפעם הקודמת אתם הסברתם את עמדתכם, הכול מצוין, הבנו.
יעל גרמן: על הדברים של חבריי אני רק אוסיף ואבקש לקבל החלטה שאנחנו כולנו נקבל אלטרנטיבות, אני מבינה שיש.
יעל גרמן: אנחנו לא קיבלנו את המסמך, אני חושבת שמן הראוי שנקבל אותו ונדון בו.
יעל כהן-פארן: תודה, אני גם אהיה קצרה.
יעל כהן-פארן: בעצם מהדיון כאן עלה משהו שאני נתקלת בו שוב ושוב, שהמשרד להגנת הסביבה שוכח שהוא צריך להגן על הסביבה ועל התושבים ממפגעים סביבתיים.
יעל כהן-פארן: אני מצטערת לומר זאת, פה בסוף מגיע משרד הבריאות ונהיה צדיק בסדום.
יעל כהן-פארן: לא ייתכן שנציגי הגנת הסביבה, גם מהעירייה וגם מהמשרד, בכלל לא יודעים על מה הם מדברים, תסלחו לי, איזה מפגע זה הולך לייצר.
יעל כהן-פארן: אתם לא יודעים, אתם לא יודעים אפילו מה נתוני הרקע שם.
יעל כהן-פארן: בעיניי זה מחדל.
יעל כהן-פארן: אנחנו מנסים לפתור מפגעים במקומות אחרים וככה בהינף יד מייצרים מפגעים חדשים איפה שבכלל לא צריך אותם.
יעל כהן-פארן: אני מבקשת מהוועדה לבקש ממינהל התכנון את הדיון שנערך בוועדת העורכים של תמ"א 14ד', תמ"א למטמנות עפר או מטמנות, בנושא הזה נידון שם ואני מבינה שוועדת העורכים לא פרסמה את הפרוטוקול שלה ואני מאוד מבקשת לדעת מה נידון שם באפריל 2016.
יעל כהן-פארן: אני שוב קוראת לוועדה לדרוש הקפאת התכנית הזאת עד שהדברים יובררו עד תומם.
דוד אמסלם: קודם כל אני מברך אותך על זה שחזרת אלינו, בבקשה.
באסל גטאס: אני שמח, כבוד היושב ראש, חברי הכנסת, שאני חוזר - - -
דוד אמסלם: הוא צודק, לפחות כנאפה היית מביא, משהו.
אוסאמה סעדי: אבל זה רמדאן.
באסל גטאס: אתם צריכים להביא לי כנאפה.
דוד אמסלם: ברמדאן אנחנו מוותרים לך.
באסל גטאס: שאני מתחיל את חזרתי בוועדת הפנים דווקא בנושא שהוא כל כך קרוב ללבי ולהיסטוריה של הקריירה שלי, בעניין מאבקים על איכות הסביבה.
באסל גטאס: אבל אני מגלה שמשנות ה-90, כשעוד לא היה תקן איכות אוויר בישראל, אנחנו נאבקנו והבאנו את התקן הגרמני ועבדנו מול המשרד לאיכות הסביבה שיקבל אותו, שיאמץ אותו, הדברים לא השתנו הרבה.
באסל גטאס: בקיצור נמרץ אני מציע, כי אין זמן ממש להיכנס לעומק, שהוועדה תבקש תסקיר מקיף של השפעה על איכות הסביבה, תסקיר מדעי.
באסל גטאס: אני יודע שהיום אנחנו לא יכולים לכפות מי יעשה את זה, היזם צריך לפעול, אבל אני גם מציע לך שנשלב ידיים, אדוני היושב ראש, נשנה את החוק שיהיה - - - אני הצעתי שתקום רשות שהיא תהיה אחראית על תסקירי איכות הסביבה והיזם ישלם אגרה, כמו שמשלמים כל ה - - -
דוד אמסלם: בדיוק התכוונו לזה.
דוד אמסלם: חבר הכנסת עבד אל חכים חאג' יחיא, בבקשה.
עבד אל חכים חאג' יחיא: כבוד היושב ראש, התחילו לדבר פה על שני דברים כל כך חשובים, אחת, שהתכנית היא ל-80 משאיות ושתיים, שהקבלנים לא יסכימו.
עבד אל חכים חאג' יחיא: אני לא מבין, ואם לא יסכימו הקבלנים?
עבד אל חכים חאג' יחיא: אז שלא יסכימו הקבלנים.
עבד אל חכים חאג' יחיא: מי צריך לקבל את דעתם, אם יסכימו או לא יסכימו?
עבד אל חכים חאג' יחיא: זו ממש בדיחה.
עבד אל חכים חאג' יחיא: וכבוד היושב ראש, לדבר על 80 משאיות, להכניס ושישלמו אגרה, זה הפסדי.
עבד אל חכים חאג' יחיא: אז ברור שהמטמנה הזו הופכת להיות פיראטית ולא תעמוד אפילו במה שהם דיברו.
עבד אל חכים חאג' יחיא: אז 80, זה לא בא בחשבון.
<גדעון יגר: איך 80?
<גדעון יגר: התכנית מדברת על 300-500.
עבד אל חכים חאג' יחיא: אני יודע מה זה 80 משאיות, אני מהנדס ואני יושב בדיוק מה זה, זה התחום שלי.
עבד אל חכים חאג' יחיא: אני יודע מה זה 80 משאיות, ב-80 משאיות האתר הזה יהיה הפסדי, הם לא יעשו אתר כזה הפסדי.
עבד אל חכים חאג' יחיא: אין תסקיר סביבתי, זה מה ששמענו, ואנשים צריכים לדאוג לתושבים הקיימים ופה יש פגיעה בשלושה מרכיבים עיקריים.
עבד אל חכים חאג' יחיא: האחד זה האבק, שתיים זה הרעש, שלוש זה הפקעת המקרקעין.
עבד אל חכים חאג' יחיא: התכנית הזו היא לא תכנית להטמנה אלא היא תכנית פוליטית, היא באה כדי להפקיע קרקעות ולחסום את האפשרות של התרחבות הכפרים האלה.
עבד אל חכים חאג' יחיא: לפי הנתונים שאני שומע פה, היא לא תכנית כדי לקלוט את הפסולת, היא תכנית פוליטית.
דוד אמסלם: חאג' יחיא, תודה רבה.
דוד אמסלם: אני לא מסכים איתך, אני מכיר אותה, פה בקטע הזה לא מסכים, אבל לא חשוב.
עבד אל חכים חאג' יחיא: בסדר, אתה לא מסכים, אבל זו דעתי וזו המסקנה שהגעתי אליה.
דוד אמסלם: אכרם חסון, בבקשה.
אכרם חסון: אדוני היושב ראש, לעניות דעתי צריך להתנגד להקמת האתר משני טעמים, הדבר הראשון, אנחנו לומדים מהטעויות ומההחלטות שהתקבלו בעבר בעניין מפרץ חיפה ותושבי חיפה.
אכרם חסון: היום אנחנו בוכים על החלב שנשפך אז והמדינה צריכה לשלם מאות מיליונים כדי לתקן את ההחלטות שהיא בעצמה קיבלה כאן.
אכרם חסון: לכן כדאי ללמוד גם מהעבר.
אכרם חסון: מצד שני, לא יעלה על הדעת, אני הייתי גם יושב ראש ועדת תכנון ובנייה, הייתי חבר ועדה מחוזית והייתי ראש עיר, לא יעלה על הדעת שהתושבים, כאשר מדובר באיכות חייהם, מדובר בבריאות הציבור, אתם תדרכו עליהם, לא תשאלו אותם, לא תשתפו אותם, והם הגוף הכי חשוב והכי חיוני שם.
אכרם חסון: אתם באים לפגוע בהם וכאילו שהם לא קיימים, לכן אנחנו צריכים לשמור עליהם.
דוד אמסלם: חבר הכנסת נחמן שי, בקצרה, ברשותך.
נחמן שי: אני אומר שלושה משפטים.
נחמן שי: יש פה בוועדה קונצנזוס שההצעה הזו היא גרועה.
נחמן שי: אני לא מבין למה אתם מתעקשים עליה.
נחמן שי: גם לכנסת יש לפעמים מקום לומר משהו.
נחמן שי: הכנסת הזאת מלווה את ירושלים, את העירייה, בהרבה סימפטיה, אבל כשזה מגיע לרגעים כאלה פתאום העירייה נעלמת.
נחמן שי: אז אני מציע, תקפלו את התכנית, תשקלו אותה מחדש, תבדקו ותחזרו אלינו עם הצעה אחרת.
נחמן שי: זה יספק את כל הנוכחים בחדר הזה, ויותר מזה, זה יספק את התושבים, גם היהודים וגם הערבים.
נחמן שי: אני מבקש מחבריי הערבים, זה לא נושא פוליטי.
נחמן שי: אני עוד פעם אומר, יש לנו מספיק נושאים פוליטיים, זה נושא אנושי ממדרגה ראשונה, איכות החיים של האנשים שגרים שם.
תמר זנדברג: אני באמת רוצה להצטרף לדברים של כל החברים.
תמר זנדברג: אני לא זוכרת כאן קונצנזוס כזה גדול.
תמר זנדברג: אני חושבת שהתכנית הזאת, אפילו עוד לפני העמדה של משרד הבריאות, שהיא ברורה, הייתה צריכה להיפסל על הסף.
תמר זנדברג: מה, מטמנת פסולת בניין בלב שכונות מגורים יהודיות, ערביות, ליד האוניברסיטה וליד בית חולים.
תמר זנדברג: הרי זה כל כך ברור שיש כאן השפעה סביבתית, השפעת אבק, השפעת אוויר, על 100,000 איש.
תמר זנדברג: זו השפעה היקפית ואני חושבת שהעדות הכי טובה לדברים של חברי נחמן שי זה העובדה שבאמת ועדי שכונות מכל השכונות הערביות מסביב, מכל השכונות היהודיות ומבית החולים הדסה הר הצופים והאוניברסיטה התאחדו כולם ביחד וכולם אומרים 'חבר'ה, אתם השתגעתם'.
תמר זנדברג: אז באמת אני חושבת שאין לנו כוועדת הפנים אלא לאמץ את העמדה הזו, קודם כל לעצור את ה - - - ואני חייבת להגיד לחבריי שדרשו חלופות, חלופות זה חשוב, חלופות זה נכון, אבל קודם כל מה שצריך לעשות זה לא להקים את המטמנה הזו במיקום הזה.
תמר זנדברג: אחר כך נמצא חלופות.
דוד אמסלם: הדוברת האחרונה לפני שאני מסכם, ד"ר אסנת לבציון קורח, מנהלת בית חולים הדסה הר הצופים, בבקשה.
<אסנת לבציון-קורח: קודם כל תודה על רשות הדיבור.
<אסנת לבציון-קורח: אני באמת מצטרפת לכל הדברים שנאמרו.
<אסנת לבציון-קורח: מעבר לנושא של תושבים, שזה אפריורית נכון בכל מקום, אנחנו מדברים על בית חולים שהוא ממש שכן, בית חולים שיש לנו את המרכז לסיסטיק פיברוזיס, שאנחנו כולנו יודעים שזו מחלת ריאות קשה מאוד, ילדים מכל הארץ, והאמת היא כבר לא ילדים, יש לנו אדם בן 60 גם עם סיסטיק פיברוזיס, מטופלים בהר הצופים, מגיעים לבית החולים.
<אסנת לבציון-קורח: הדבר האחרון שאנחנו רוצים זה עוד להזיק למטופלים שלנו.
<אסנת לבציון-קורח: מעבר לזה, אני חושבת שבהזדמנות זו חשוב לציין, דיברנו על ערבים-יהודים, שהדסה הר הצופים מהווה דוגמה מדהימה לדו קיום ואנחנו מראים איך הדברים קורים, גם מטפלים וגם מטופלים.
<אסנת לבציון-קורח: אז תודה.
<קריאה: מילה אחת, מאוד חשוב.
דוד אמסלם: למה אתה חושב שזה חשוב?
<קריאה: כי זה משהו טכני שבלעדיו כל הישיבה הזאת - - -
דוד אמסלם: אתה יודע מה, בוא נשמע את המילה מה זה חשוב ואני רוצה לסכם.
<קריאה: אני חוזר על מה שנאמר פה, יש לנו דיון בוועדת ערר.
<קריאה: אם לא תתקבל פה החלטה שהתכנית הזאת נעצרת או מוקפאת מחר היא יכולה להתקבל, ידחו את העררים, אנחנו נמצאים עם תכנית שתאושר, מפורסמת ברשומות, הופכת להיות מעשה חקוק סטטוטורית.
<קריאה: חייבים לעצור את זה עכשיו.
דוד אמסלם: לא קידמת אותי.
<קריאה: צריכים לבטל את זה, אנחנו צריכים לעצור את זה עכשיו.
<קריאה: כולם פה בקונצנזוס.
<קריאה: לקבל החלטה אופרטיבית לאן אנחנו - - - בלי דרך חזרה.
<מיטל אלקוקין: רק לבקש משהו.
דוד אמסלם: תחדשי לי משהו.
<מיטל אלקוקין: תחנת מעבר דנו נחנכה עם אבן פינה בצורה מאוד יפה כדוגמית למה שהולך בעצם להיות לנו כשתהיה מטמנה.
<מיטל אלקוקין: יש לנו תמונות שאנחנו יכולים לשלוח.
<קריאה: הנה נמצאים שם.
<מיטל אלקוקין: אוקיי, לא ראיתי.
<מיטל אלקוקין: בתחנת המעבר הזו כרגע יש מגרסות.
<מיטל אלקוקין: כמות האבק והרעש שיש לנו, אני באופן אישי מוכנה לתת לך אישורים רפואיים על עצמי שאני כרגע עם אלרגיה והילדה שלי גם מתחילה אלרגיה ואנחנו רק בהתחלה.
<מיטל אלקוקין: זו רק דוגמית, זו תחנה קטנה.
<ג'מיל סנדוקה: שלום לך.
<ג'מיל סנדוקה: אני יושב ראש ועד השכונות מחוץ לגדר, 80,000 בן אדם.
<ג'מיל סנדוקה: יש שם את המחסום של המעבר שאנשים עומדים שם שעות בתור וגם כל האבק שם ישפיע על השוטרים, ישפיע על אנשים.
<ג'מיל סנדוקה: גם תחנת הרכבת הקלה נמצאת שם, גם זה ביטחונית לא טוב, הוא יביא לשם בעיות, אחר כך אנשי חמאס ואנשי - - -
דוד אמסלם: אתה מדבר כאדם שמתמחה בנושא ביטחון?
<ג'מיל סנדוקה: כן.
<ג'מיל סנדוקה: אני אגיד לך מה, אני עשיתי ב-800,000 שקל על חשבוננו, על חשבון התושבים, את הניקוז של המים מהגיחון.
<ג'מיל סנדוקה: הם עבדו על הגיחון, אמרו לגיחון 'אין שם מטמנה', אנחנו דרשנו עכשיו 100 מיליון שקל מהגיחון שיעשו את הניקוזים של המים.
דוד אמסלם: הנה, אתם רואים את המים.
<ג'מיל סנדוקה: אלה צילומים שלי, זו עבודה שלי.
דוד אמסלם: תראה את המים, עמירם.
דוד אמסלם: לא יודע איזה פתרונות, אבל תראה, זה נחל.
<ג'מיל סנדוקה: אם תיפול הגדר הם אשמים בזה.
<ג'מיל סנדוקה: תודה לך.
זוהיר בהלול: תראה את זה למר ברקת.
דוד אמסלם: אחת, אני מבקש מוועדת הערער לא לקבל את ההחלטה לאשר את האתר כפוף לבחינת הדברים הבאים: אני מבקש להזמין תסקיר סביבתי מקיף, עמוק.
דוד אמסלם: דרך אגב, זה שונה מאשר אם אתה מקים אפילו איזה מפעל כזה או אחר, זה בהגדרה אבי אבות הזיהומים, אין דבר כזה.
דוד אמסלם: לכן צריך להיות כאן תסקיר עמוק, מונחה, רק לנושא הזה.
דוד אמסלם: דבר שני, אני מבקש לקבל את חוות הדעת הכתובה של משרד הבריאות שמציג את עמדתו הרפואית בנושא הזה של האתר הזה, מה הנזקים הרפואיים הבריאותיים שאמורים להיות לתושבים בהנחת עבודה שהאתר הזה יהיה פעיל.
דוד אמסלם: דבר שלישי, אני מבקש לקבל את האישור, אני רוצה לקבל את כל המסמכים, על סמך מה הוועדה המחוזית קיבלה את ההחלטה שלה.
דוד אמסלם: אני רוצה לבחון אותם אני.
דוד אמסלם: אני רוצה לדעת מה קרה שם, כל המסמכים שהוגשו שם, אני מבקש תוך שבועיים להעביר לנו את זה למנהלת הוועדה.
דוד אמסלם: אני רוצה לקבל את כל המסמכים המקצועיים שהיו מונחים לפני הוועדה המחוזית ועל בסיסם היא קיבלה את ההחלטה המדוברת.
דוד אמסלם: אני מבקש גם לשמוע שוב פעם את התושבים.
<קריאה: למה אתה אומר שוב פעם?
<קריאה: הם לא שמעו אותנו פעם אחת.
<קריאה: ראש העיר לא פגש אותנו פעם אחת.
דוד אמסלם: שנייה, לא להפריע לי, עזבי, עכשיו זה לא דיון על ראש העיר, לא על עיריית ירושלים ולא על הקרקעות.
דוד אמסלם: כאן אני מבקש לקבל את כל הנתונים האלה תוך שבועיים.
דוד אמסלם: במקביל, בלי נדר, אני אזום סיור של הוועדה לאתר, אני רוצה שאתם תבואו ותסבירו לנו גם את כל הנושא של ניקוזי המים.
דוד אמסלם: אני רוצה שתבואו, מי שקיבל את ההחלטה, שיסביר לי ולוועדה איך יכול להיות שהמים כנראה מחלחלים, אני לא יודע איך, איך הזיהומים והאבק לא מפריעים לתושבים ואיך הסדר התנועה בכלל מסתדר שם ברמת המשאיות.
דוד אמסלם: זה דבר שעד עכשיו לא מתיישב בכלל במוח שלי.
דוד אמסלם: איך אתם רוצים לשלב מאות משאיות בכביש ראשי.
זאב בנימין בגין: אתה ביקשת בתוך שבועיים?
זאב בנימין בגין: לא התכוונת לתסקיר?
דוד אמסלם: לא, ביקשתי לקבל תוך שבועיים את החומר שהיה מונח בפני הוועדה המחוזית, שעל בסיסו היא קיבלה את ההחלטה.
דוד אמסלם: אני רוצה לקבל את תכנית התנועה, אני רוצה לקבל את תכנית הניקוז ואני רוצה לקבל את המדדים של זיהום האוויר.
<קריאה: וחלופות.
דוד אמסלם: וכל החלופות שנבחנו ונפסלו.
דוד אמסלם: אני רוצה לעשות עבודה אצלי, להזמין אנשי מקצוע מהכנסת שיבחנו את הדברים האלה.
דוד אמסלם: משהו פה מוזר בעיניי, זה לא הגיוני.
דוד אמסלם: זה הדבר הכי לא הגיוני שנתקלתי בו בשנים האחרונות.
דוד אמסלם: עברו בפניי הרבה מאוד תכניות, אבל דבר כזה, אנחנו פסלנו אותו, אנחנו בעירייה פסלנו אותו לפני 15 שנה.
דוד אמסלם: זו חלופה שעלתה ואני הורדתי אותה, עם המחלקה לאיכות הסביבה, פתאום היום מה קרה?
דוד אמסלם: לכן אני מבקש לקבל את החומרים.
דוד אמסלם: אמרתי תוך שבועיים.
דוד אמסלם: אקיים סיור בעניין הזה, בתקופה הקרובה, ואני מבקש להפנות, כמו שאמרתי, לוועדת הערער שתשקול חזרה את הכול מחדש כפוף למכתב שאנחנו נקבל ממשרד הבריאות, שלדעתי, כך אני מבין, שבנושאים של בריאות מי שאמור להוביל את הסיפור זה משרד הבריאות.
דוד אמסלם: הוא ממונה על הבריאות.
דוד אמסלם: אני לא מכיר מישהו אחר שממונה על הבריאות.
יעל כהן-פארן: אפשר לבקש גם שתבקש את הפרוטוקול של ועדת העורכים של תמ"א 14ד'?
יעל כהן-פארן: הם דנו בזה ואני הבנתי שהם מסתירים את ה - - -
דוד אמסלם: הם דנו ב - - -
<קריאה: הם פסלו את האתר הזה.
<קריאה: רק משפט, אינפורמציה.
<קריאה: יש פרוטוקול של הצוות המטפל בהכנה של תמ"א 14ד', הפרוטוקול מאפריל 2016, לא מזמן, פסל את נחל אוג כאחת מהאלטרנטיבות למחוז ירושלים.
<קריאה: פשוט לא מופיע שם.
<קריאה: מופיעים שני אתרים לבדיקה, נחל אוג לא מופיע בהם.
דוד אמסלם: זה מה שאמרה חברת הכנסת יעל פארן וזה מה שרשמנו בפרוטוקול.
דוד אמסלם: אריה, אתה רוצה איזה משפט?
<אריה לוי: משפט.
<אריה לוי: יושב ראש הוועדה לאיכות הסביבה בעיריית ירושלים, חבר המועצה, אני מבקש שהתסקיר לא יבוצע באמצעות עיריית ירושלים.
<אריה לוי: אסור.
<אריה לוי: לא, זה לא נאמר.
<אריה לוי: שהתסקיר לא יהיה מטעם ה - - - אולי העירייה תממן, אבל היא לא תהיה אחראית על מה בודקים ומה - - -
דוד אמסלם: אני לא נכנס אם זה יהיה דרך העירייה או דרך הוועדה, אל תגזים, אבל בוודאי לא דרך היזם.
דוד אמסלם: אני אגיש הצעת חוק לגבי הנושא הזה של היזם בשם הוועדה, זה לא קשור, זה עלה מהדיון.
<אריה לוי: העירייה היא היזם פה, בגלל זה אי אפשר שהיזם יזמין.
<אריה לוי: הוא יכול לממן, אבל לא לבצע.
דוד אמסלם: טוב, מאה אחוז.
דוד אמסלם: תודה רבה לכולם ושיהיה המשך שבוע טוב.
דוד אמסלם: רבותיי, צהריים טובים.
דוד אמסלם: אני מתכבד לפתוח את ועדת הפנים והגנת הסביבה בנושא הצעת חוק שירותי הדת היהודיים (תיקון – הסדרת ייעוד השימוש במקווה טהרה), התשע"ו-2016, של חבר הכנסת משה גפני, חבר הכנסת אורי מקלב, חבר הכנסת מנחם אליעזר מוזס, חבר הכנסת יעקב מרגי, חבר הכנסת יצחק וקנין, חבר הכנסת יואב בן צור, חבר הכנסת ישראל אייכלר, חבר הכנסת בצלאל סמוטריץ', חבר הכנסת מרדכי יוגב, חבר הכנסת ניסן סלומינסקי, חברת הכנסת שולי מועלם-רפאלי וחבר הכנסת יגאל גואטה.
אלעזר שטרן: כולם רוצים להציץ?
דוד אמסלם: עזוב נו.
דוד אמסלם: רבותיי, לגבי הנושא - - -
עליזה לביא: יש לנו כבר תקדימים בוושינגטון, אתה יודע, זה לא בדיחה.
עליזה לביא: בוושינגטון זה היה.
דוד אמסלם: רבותיי, משה, תקשיב, אני קבעתי דיון לנושא ואז התקשרו אליי, כמו שאמרתי, ממשרד ראש הממשלה ואמרו לי שמה שעבר בוועדת שרים, ותקנו אותי אם אני טועה, תקן אותי גם אתה, שבעצם החוק עובר קריאה טרומית ולאחר מכן אתה מתאם את זה גם עם משרד ראש הממשלה - - -
עליזה לביא: זה מה שנאמר במליאה.
דוד אמסלם: גם עם הבית היהודי וגם עם כולנו.
דוד אמסלם: אני אמרתי שאין שום בעיה, אבל אני מקיים את הדיון.
דוד אמסלם: בלי קשר כרגע להצבעה אני רוצה להביא כרגע את הדיון כדי להתחיל לקדם - - - דרך אגב, אם לא הייתי קובע את הדיון כנראה גם זה לא היה נאמר, ואני מבקש במסגרת ההסכמות הקואליציוניות, תסגור את זה לא בשולחן הזה.
משה גפני: בסדר, אבל קודם אני רוצה ברשותך להסביר.
דוד אמסלם: לכן אני אומר, אני כרגע, היום - - -
רחל עזריה: אנחנו גם מבקשים הצעה לסדר.
דוד אמסלם: כל עוד זה לא מוסדר אז אני לא מביא את זה להצבעה.
משה גפני: בסדר, אם זה לא מוסדר - - -
דוד אמסלם: אני אומר, עד סוף הישיבה אתם תגידו לי מה לעשות, אם הגעתם להבנות.
שולי מועלם-רפאלי: אני מבקשת הצעה לסדר לפני שחבר הכנסת גפני מתחיל.
שולי מועלם-רפאלי: גם חבר הכנסת גפני, כשעמד - - -
רחל עזריה: אני גם מבקשת הצעה לסדר.
שולי מועלם-רפאלי: כשעמד מעל הדוכן אמר שיהיה פה דיון רק על נוסח מוסכם.
שולי מועלם-רפאלי: עד הרגע הזה וגם באייפד שמונח לפנינו, כי שתי חברות הכנסת שהוא הצהיר שהוא יגיע איתן להסכמה על הנוסח, אני חתומה על הצעת החוק והחתימה שלי הותנתה בנוסח שיהיה מוסכם עליי ועל רחל, לא יכול להיות שיובא לפה לדיון נוסח שאני לא ראיתי אותו אפילו.
דוד אמסלם: שולי, אני אגיד משהו כזה - - -
שולי מועלם-רפאלי: לא ראינו נוסח, על מה בדיוק נדון, חבר הכנסת אמסלם?
דוד אמסלם: אני אגיד כזה דבר, אני כרגע עושה את הדיון על החוק - - -
עליזה לביא: איזה חוק?
שולי מועלם-רפאלי: על איזה חוק?
שולי מועלם-רפאלי: איזה נוסח של חוק?
דוד אמסלם: כל חוק אני מתחיל אותו בהקראה ואנחנו משנים אותו.
דוד אמסלם: אני רוצה להתחיל בעבודה הטכנית, אני לא בא ל - - - אני עכשיו רוצה להתחיל להקריא את החוק ולדון על כל סעיף וסעיף ולראות על מה הוא הוסכם.
שולי מועלם-רפאלי: אדוני, חבר הכנסת אמסלם - - -
אלעזר שטרן: יש לכם הסכם קואליציוני, לא עושים שינויים בסטטוס קוו.
דוד אמסלם: שולי, אני רוצה להתקדם - - -
משה גפני: אני מבין שהתחלת לדאוג להסכם הקואליציוני, אלעזר.
דוד אמסלם: משה, חבר'ה, אני מבקש, זה לא ועדת הכספים כאן.
דוד אמסלם: מי שיפריע לי אני מוציא אותו.
דוד אמסלם: מי שרגיל בוועדה יודע איך אני עובד.
<קריאה: לא, הוא מנסה להיות דובר הקואליציה.
דוד אמסלם: מי שרוצה לקבל זכות דיבור יקבל ואני אכבד את זכות הדיבור שלו בלי שיפריעו לו ואף אחד אחר לא מדבר בלי שאני נותן לו את זכות הדיבור.
דוד אמסלם: אז, שולי, תצמצמי את העניין, אני רוצה להתקדם.
שולי מועלם-רפאלי: אני ממש - - -
דוד אמסלם: אני הבנתי מה שאת אומרת.
שולי מועלם-רפאלי: אני לא מבינה על איזה נוסח אדוני הולך לעבוד כשלא ראינו נוסח מתוקן או מוסכם, לא עליי, לא על חברת הכנסת עזריה ולא על סיעות אחרות בקואליציה.
דוד אמסלם: אני הבנתי, שולי.
<קריאה: מה ההצעה לסדר?
שולי מועלם-רפאלי: ההצעה לסדר היא לסגור עכשיו את הדיון כי אין נוסח מוסכם שהובא בפני חברי הכנסת.
רחל עזריה: ואני רוצה לומר על הצעת החוק - - -
דוד אמסלם: רק שנייה, שולי, שמעתי, מספיק.
רחל עזריה: אני רוצה לומר משהו.
רחל עזריה: החוק כפי שהוא כרגע הולך לפגוע במאות אלפי נשים שטובלות מדי חודש על פי המנהג של עם ישראל מדורי דורות.
שולי מועלם-רפאלי: וההלכה.
רחל עזריה: וההלכה.
רחל עזריה: צריך להבין, זו בעיה מאוד מאוד קשה בכלל לפתוח דיון כזה בכנסת ישראל.
רחל עזריה: זה אומר שהרבנות תגיד לנשים, נשים שטובלות לפי המסורת של אמא שלהן זה יהיה לא חוקי, אנחנו כבר ראינו מצבים שמזמינים משטרה למקווה - - -
דוד אמסלם: מה ההצעה לסדר?
דוד אמסלם: לא, מה ההצעה לסדר?
דוד אמסלם: רחל, לא.
רחל עזריה: נשים שטובלות לצורך העניין - - -
דוד אמסלם: רחל, לא, את תגידי לי מה ההצעה שלך.
רחל עזריה: ההצעה לסגור את הדיון כל עוד אין נוסח מוסכם.
רחל עזריה: רגע, שנייה, כבוד היושב ראש - - -
דוד אמסלם: לא, שנייה.
רחל עזריה: כבוד היו"ר, שנייה.
רחל עזריה: יש פה בעיה, אי אפשר לדון בכנסת ישראל על הצעת חוק - - -
רחל עזריה: מה זה לא להאמין?
רחל עזריה: אתה אמור להעביר לנו את הצעת החוק 48 שעות לפני.
רחל עזריה: למה לא קיבלנו את זה 48 שעות - - - למה אין נוסח מוסכם?
רחל עזריה: זה עבר ועדת שרים, תסתכלו, קח את זה, שיהיה נוסח מוסכם.
רחל עזריה: תראו כמה נשים מבינות שזה הולך לפגוע בזכות שלהן לטבול.
רחל עזריה: זו אחת הזכויות שהעם היהודי מעולם לא ויתר עליה.
רחל עזריה: ועכשיו בכנסת ישראל - - - זה מה שאתה עושה.
דוד אמסלם: חברת הכנסת עזריה, אני קורא לך פעם שנייה.
רחל עזריה: למה אתה לא מדבר איתי על זה?
משה גפני: אני אמרתי את זה - - -
רחל עזריה: למה אתם לא באים לדבר?
משה גפני: אני אמרתי את זה ב - - -
רחל עזריה: אתה לא עומד במילה שלך.
רחל עזריה: מי ערב שאתם לא הולכים להתערב לכל אישה איך לטבול.
דוד אמסלם: אני קורא לך לסדר פעם שלישית.
רחל עזריה: - - - לכל אישה איך לטבול.
רחל עזריה: דודי, דודי, אתה מבין - - - דודי - - -
רחל עזריה: דודי, זה פוגע בכבוד של הנשים.
דוד אמסלם: לא, לא, אני - - -
רחל עזריה: אי אפשר לעשות דבר כזה.
דוד אמסלם: חברת הכנסת עזריה, אני חושב שאת חצופה.
עליזה לביא: אדוני, היא אמרה דברים מהלב.
דוד אמסלם: אני מבקש, אני לא נכנס כרגע - - -
עליזה לביא: היא אמרה דברים קורעי לב.
דוד אמסלם: אני, דרך אגב, לא מתייחס לתוכן.
רחל עזריה: זה עניין קואליציוני.
רחל עזריה: אני פה בעניין קואליציוני.
דוד אמסלם: בגלל זה מותר לך לצעוק?
רחל עזריה: מה קשור?
דוד אמסלם: מותר לצעוק?
שולי מועלם-רפאלי: לא, אבל היה סיכום בקואליציה.
רחל עזריה: אני לא - - -
שולי מועלם-רפאלי: דוד, היה סיכום בקואליציה.
דוד אמסלם: אני עושה הפסקה בדיון חמש דקות.
שולי מועלם-רפאלי: צריך לעצור את הדיון, כי היה סיכום בקואליציה וחבר הכנסת - - - (חברת הכנסת רחל עזריה יוצאת ממליאת הוועדה.
שולי מועלם-רפאלי: )
דוד אמסלם: רבותיי, אני עושה הפסקה חמש דקות בדיון.
עליזה לביא: אדוני, אני רוצה רק להביא מה שאיל ינון ענה לי.
דוד אמסלם: אני נועל את הדיון לחמש דקות, אחרי זה אני פותח אותו.
עליזה לביא: אבל, אדוני, גם ככה הוא התחיל - - -
דוד אמסלם: דרך אגב, מי שימחא כפיים ייצא החוצה.